Conduto óptico

Na anatomía humana, a canle óptica ou conduto óptico é un conduto de 10 mm de lonxitude situado na base do cranio polo que discorre o nervio óptico, que é o que transmite a información visual do ollo ao cerebro. Hai dúas canles ópticas, unha dereita e outra esquerda.American Academy of Ophthalmology: Orbit, eyelids and lacrimal apparatus, 2013. Consultado o 23 de decembro de 2016.

 Descrición 
É unha canle ósea que parte do ápice da órbita no foramen óptico e atravesa a á menor do óso esfenoides até a fosa cerebral media na base do cranio. O nervio óptico percórreo acompañado pola arteria oftálmica e as fibras do sistema nervioso simpático.

 Patoloxía 
As lesións na cabeza poden provocar unha fractura a nivel da canle óptica que ás veces dana a estrutura do nervio óptico e provoca a perda total ou parcial da visión do ollo afectado. Por outra banda, algúns tumores como o glioma do nervio óptico provocan un aumento do diámetro do buraco óptico.

 Galería de imaxes 

 Notas 

 Véxase tamén 

 Córtex visual
 Cranio
 Esfenoide
 Foráminas do cranio
 Ollo
 Órbita
 Nervio óptico
 Sistema visual
 Visión

Categoría:Anatomía
Categoría:Anatomía dos mamíferos